# metadata.dc.description.abstract[].value
[ca] Troballes i trobades és un recull d’obres d’artistes novells de l’àmbit d’Escultura del Treball Final de Grau en Belles Arts en el curs 2022-2023 i d’artistes en formació en el curs 2023-2024. Les peces que componen l’exposició esdevenen evidències –troballes– de processos de recerca i producció artística –trobades–, però també compendis d’objectes, taxonomies, cartografies i històries. Composicions escultòriques que dialoguen entre sí i amb una peça de cocreació artística itinerant –feta d’allò que ens deixen. Entre les sales domèstiques i domesticades del Can Castells Centre d’Art trobarem obres que, des d’una dimensió creativa –amb morfologies i estètiques constructives– ens parlen d’emocions i memòria, de natura i preservació. Tan sols un tornar a l’ésser des de la troballa i un potenciar la trobada –recuperar, arxivar, compartir i reflexionar des de la quotidianitat– han de permetre que els públics es facin seu el que passa en els territoris contemporanis de l’art. Us convidem a que participeu en les peces i els processos: a que trobeu, però també a que aporteu. Feu-vos vostra l’exposició!

# metadata.dc.rights[].value
cc by-nc-nd (c) Grup UB d’Innovació Docent ATESI, Universitat de Barcelona, 2024

# metadata.dc.source[].value
Grup Innovació Docent - ATESI (Facultat de Belles Arts)